વર્ષ દરમ્યાન તમે અન્ય લોકો સાથે વધુ તાલમેલ કરી શકશો, આ વર્ષ દરમ્યાન તમારું જીવન અન્ય લોકોથી વધુ પ્રભાવિત રહેશે, તે તમારા જીવનસાથી કે વ્યવસાયિક ભાગીદાર પણ હોઈ શકે. વૃષભ રાશિના જાતકોને વર્ષ દરમ્યાન આર્થિક પ્રગતિ નોંધપાત્ર રહેશે, તમે હવે પોતાને બદલાતી પરિસ્થિતિઓ અનુસાર ઢાળીને આગળ વધશો. શનિનું આઠમા ભાવે ગોચરમાં પસાર થવું, બેશક એક પડકારદાયક સમય હોય છે પરંતુ આ સમય જ તમારી અંદર નવી ઊર્જા ભરી દેશે. વૃષભ રાશિના જાતકોએ આ વર્ષ દરમ્યાન મન સ્થિર કરીને કોઈ પણ ડર રાખ્યા વિના પોતાના લક્ષ્ય તરફ આગળ વધવાનું છે. નવા સર્જન માટે જૂનાનું વિસર્જન થવું જરૂરી હોય છે. સંબંધો માટે આ સમય ઉતારચઢાવ આપી શકે. વૃષભ માટે ગુરુ સપ્તમ ભાવે મધ્યમ ફળદાયી કહેવાશે. નવેમ્બર-ડીસેમ્બર ૧૮ અને જૂન ૨૦૧૯ તમારા વર્ષને યાદગાર બનાવી શકે છે. આર્થિક પ્રગતિ આ સમય દરમિયાન જોવા મળી શકે.